Tað vóru genturnar Elisabet D. Jacobsen, Marianna L. Kjærbo og Turið Elinborgardóttir sum myndaðu bólkin Brim, ið gjørdist Føroyameistarar í Ungum Virki 2015. Brim hevur sett sær fyri at framleiða vakurleikarøkt úr vistfrøðiligari føroyskari rávøru. Kappast móti teimum bestu næmingavirkjunum í danmark Sunnudagin fer“ Brim” til Danmarkar fyri at fyrireika seg til DM í ungum virki, sum verður hildið 15. Apríl í Industriens Hus í hjartanum av Keypmannahavn. Kappingin er hørð og eins og til FM verður kappast um 4 meginførleikar: 1. virkisætlan, 2. samrøða, 3. framløga og 4. verja. Fyri tey, sum kundu hugsað sær at tikið eina tvey ára yrkisakademiska útbúgving við fjølbroyttum framhaldsmøguleikum, er ikki longur neyðugt at ferðast teir 1659 kilometrarnar til Keypmannahavnar. Nú ber til at taka leið 1 hjá Bussleiðini út í Marknagil, har sama útbúgvingin verður boðin út longu nú eftir summarfrítíðina. Útbúgvingin ber heitið Marknaðarførslubúskapur. Marknaðarførslubúskapur-fleiri møguleikar Útbúgvingin er fyrst og fremst eitt gott alternativ til tær meira siðbundnu akademisku útbúgvingarnar. Føroya Handilsskúli viðmælir útbúgvingina til tey, sum ynskja marknaðarførslubúskap sum sína endaligu útbúgving ella ynskja at lesa professiónsbachelor omaná. Tó so, møguleikarnir fyri avriksflutningi gera, at um tú ynskir at ganga aðrar leiðir aftaná, so eru nógvir møguleikar her. Nærri kunning um hesi viðurskifti eru at síggja her. Ert tú áhugað/ur í undirvísing, dugir væl at samskifta og samstarva, og vilt tú verða vil til at menna skúlan í einari tíð við spennandi avbjóðingum fyri framman? Nú ber til at søkja starv sum lærari á Føroya Handilsskúla fyri skúlaárið 2015/2016. Starvið fevnir um undirvísing í viðkomandi lærugreinum, at leggja til rættis undirvísing, luttaka í toymisarbeiði, vera við í ráðlegging skúlans og luttaka í verkætlanum, sum skúlin skipar fyri. Umsóknin skal vera skúlanum í hendi í seinasta lagi 4. mai 2015. Umsøkjarar verða bidnir um eisini at fylla út og senda við umsóknarblað, sum fæst niðast á síðuni.